Ұлттық тәрбие. Ұлттық ойын.

«Болашаққа бағдар: рухани жаңғыру» бағдарламасы аясында «Жастар жылы» жастарды қолдау барысында ұлттық ойындарды дәріптеу, насихаттау мақсатында Ж.Бектұров атындағы №3 Ақкөл орта мектебі және Жастар ресурстық орталығымен бірлескен, Ақкөл аудандық білім бөлімінің қолдауымен «Асығың алшысынан түссін» ашық аудандық турнир өтті. Турнирге облыс бойынша Степногорск қаласы, Шортанды ауданы, Қорғалжын ауданы, Ақкөл ауданы командалары қатысты. Ашық турнирді Ауданның білім бөлімі әдістемелік кабинетінің меңгерушісі Жаншугурова Алмагул Сайлаубайқызы спортшыларға сәттілік тілеп, турнирді ашып берді. Қазақ ұлттық ойындары «Бес асық» және «Асық ату» сайысынан додаға түсті. Асық ойыны баланың жастайынан жүйке жүйесін шыңдап , оларды дәлдікке, ұстамдылық пен сабырлыққа тәрбиелейді. Бұған қоса аяқ –қолдың қимылын жақсартып, денсаулыққа көп пайдасын тигізеді. Асық ойынына Бауыржан Момышұлы «Асық – үлкен халықтық тәрбие» деп баға берген.

Сайыс барысында қатысушылардың ұлттық ойындарды қаншалықты меңгергені мен ептіліктері есептелді. Командалар арасындағы тартысты доданың нәтижесінде «Епті қыз» номинациясы Қорғалжын ауданы Қуанышова Айтолқын және №1 АОМ Шубина Люба иеленді. «Сұр мерген» номинациясын Степногорск қаласының мергендері Токтаулов Талғат және Слободян Станислав иеленді.

«Бес асық» қыздар арасындағы сайыста 1-орын Степногорск командасы, 2-орын №3 АОМ командасы, 3-орын Өрнек мектебі қанжығаларын майлады.

«Асық ату» ұлдар арасындағы сайыста 1-орын Қорғалжын ауданы, 2-орын Шортанды ауданы, 3-орын №3АОМ иеленді. Жеңімпаздар кубок, медаль және дипломдармен марапатталды. Турнирге төрешілік еткен бас төреші М.А.Байдуллаев, асық ату алаңшаларға М.К.Аменов, А.Хадырұлы, Н.Ханатбек, қыздарға Е.В.Кулкова және Рахаділ Күмісгүл төрелік етті.

Турнирдің өтуіне демеушілік еткен ұлттық ойынның жанашырлары ата-аналарымыз Т.У.Дүйсеков, М.Хадарұлына, мектеп ұжымына мектеп директоры А.А.Айтикеева алғысын білдірді.

Қазіргі таңда республика көлемінде ұлттық ойындарымыз жаңғырып, кең көлемде жүзеге асуда. Бізде өз тарапымыздан үлесімізді қостық деген ойдамыз. Асық ойнайық, асыл мұрамыз жаңғыра берсін!

Ж.Бектұров атындағы №3 Ақкөл орта мектебі

Отарбаева Ж.Т.